Jaagduiwel vas ná video op YouTube | Maroela Media
Jaagduiwel vas ná video op YouTube
'n Ferrari-bestuurder wat graag wou spog hoe hy drie keer vinniger as die spoedgrens met sy supermotor ry en 'n film daarvan op YouTube gelaai het, kan moontlik tronkstraf opgelê word.
YouTube-kykers het dié jaagduiwel se video by die polisie aangemeld. Die 50-jarige dokter het 'n ses minuutlange video opgelaai wat wys hoe hy met sy Ferrari 458 Italia deur Fukuoka in die suide van Japan rondry. Die man het sowat 84 km per uur vinniger as die spoedgrens gery, het die polisie gesê. Die spoedgrens is betreklik laag in Japan en 'n spoedgrens van 40 km per uur in stedelike gebiede is algemeen. Die man het slegs sowat 124 km/h gery in dié motor, wat amptelik sowat 325 km/h kan haal. Die plaaslike media het hom aangehaal toe hy glo aan die polisie gesê het: "Ek wou hê mense moet die aantreklikheid van 'n Ferrari begryp. Ek wou trots gevoel het." Luidens berigte het ontstoke YouTube-gebruikers die polisie in kennis gestel van die oortreding, en beamptes het die spoed van die motor bepaal deur die afstand wat die voertuig afgelê het.
Beamptes het die motor en bestuurder deur die beeldmateriaal identifiseer en 'n woordvoerder van die polisie het aan AFP gesê dat die dokter, wie se naam nie bekend gemaak mag word nie, kan tot ses maande tronkstraf opgelê word of 'n maksimum boete van 100 000 yen ($1 220) ontvang indien hy skuldig bevind word. Die film, Ferrari 458 Italia drive in Japan 2011 was Saterdag steeds op YouTube beskikbaar en die kamera is agter die bestuurder in die $220 000-voertuig gemonteer. Die video wys hoe die voertuig ander voertuie verbysteek, maar sukkel om 'n motor, wat soos 'n Porsche lyk, in te haal.